[{"text_idx": "#000000", "text": "Mu\u0308u\u0308a sobib nii ma\u0308damaasikaid kui nirusid fotosid"}, {"text_idx": "#000002", "text": "Tellisin kilogrammi maasikaid, kuid u\u0308he va\u0308ikese lisapalvega, et ko\u0303ik maasikad vo\u0303etaks kasti po\u0303hjast. Pikk lugu lu\u0308hidalt \u2013 po\u0303hjast sobrades sobis so\u0308o\u0308miseks umbes-ta\u0308pselt iga ku\u0308mnes maasikas, u\u0308leja\u0308a\u0308nud olid juba kas na\u0308htavate ma\u0308daplekkidega vo\u0303i to\u0303siselt riknenud. Mu\u0308u\u0308ja pakkus, et vo\u0303tame siis ikkagi pealt, saad oma kilojagu maasikaid ka\u0308tte, aga mina, hirmus pirtsutaja nagu olen, loobusin selle mu\u0308u\u0308ja kaubast ja valisin hoopis teise mu\u0308u\u0308gileti."}, {"text_idx": "#000003", "text": "To\u0303ena\u0308oliselt on ko\u0303nealusel maasikamu\u0308u\u0308jal sellest ko\u0303igest u\u0308ksko\u0303ik, sest kui suvel lisaraha teenivad hakkajad gu\u0308mnasistid/tudengid va\u0308lja ja\u0308tta, siis keskmiselt maasikamu\u0308u\u0308jalt, kui ta just iseenda toodangut ei turusta, ei olegi mo\u0303tet u\u0308learu palju loota. Noh, nii a\u0308rilise vaate aspektist vo\u0303i nii, kui so\u0303nu va\u0308ga hoolikalt valida. Ta ei saa (ega peagi!) aru, et iga petetud klient vo\u0303imendub ku\u0308mnetes kordades tagasi. Ja kui ka saab aru, siis on tal su\u0308gavalt u\u0308ksko\u0303ik, sest varsti saab niikuinii maasikahooaeg otsa ja ku\u0308llap naabri-Kolja talle ja\u0308rgmisele turule mingi kauba ikka pihku pistab, et oma igapa\u0308evane leib va\u0308lja teenida."}, {"text_idx": "#000005", "text": "Kusjuures see teema on nii kuramuse kompleksne, et sellest saaks kirjutada vist terve raamatu. Otsapidi puudutab see hinnastamist, turundamist, tarbijapsu\u0308hholoogiat, mu\u0308u\u0308gitehnikaid ja veel mitut erinevat ja sisumahukat teemat. Antud kontekstis keskendun aga konkreetselt u\u0308hele asjale \u2013 tarbija petmine vo\u0303i eksitamine, olgu see tegu teadlik vo\u0303i mitte."}, {"text_idx": "#000006", "text": "Kui laual on kahe sama heal tasemel oleva fotograafi ta\u0308iesti vo\u0303rreldavad pakkumised ja u\u0308ks neist maksab 200 eurot ning teine 500 eurot, siis vo\u0303ibki targutama ja\u0308a\u0308da, kas u\u0308ks alles so\u0308o\u0308b ennast turule sisse, a\u0308kki oskab ta aga majandada teistmoodi vo\u0303i on teine juba ennast hoopis paksuks so\u0308o\u0308nud ja ei tahagi eriti liigutada. Kui 200 eurose pakkumise teinud fotograafi portfoolio on teisest oluliselt no\u0303rgem, ku\u0308simusi eriti ei teki. Ku\u0308ll on aga kuri karjas, kui \u201epealmised maasikad\u201c on vo\u0303rreldavad, hinnad on vo\u0303rreldavad, kuid u\u0308he kasti po\u0303hjas on samasugune kraam, nagu fassaadil, teisel aga eelso\u0303nas viidatud ma\u0308daplekilised marjad."}, {"text_idx": "#000009", "text": "Olgu tegemist u\u0308ksko\u0303ik millise eluvaldkonnaga, o\u0303ppimise ja arenguprotsessi ka\u0308igus on alati arukas leida endale mentor, o\u0303petaja, no\u0303uandja, nimetame teda kuidas tahame. See inimene u\u0308tleb ausalt ja samas piisavalt viisakalt, mis on ha\u0308sti ja mis tahab lihvimist."}, {"text_idx": "#000010", "text": "Kogu asja tulemus on va\u0308ga lihtne. To\u0308o\u0308d paranevad, pettunud klientide hulk va\u0308heneb drastiliselt ja mis ko\u0303ige ta\u0308htsam \u2013 fotograafi au, kui ta u\u0308ldse sellest hoolib, ja\u0308a\u0308b alles. O\u0308eldakse ju ku\u0308ll, et ars longa, vita brevis, aga tegelikult ei anna korraks ennast u\u0308le haipinud pla\u0308hmerdis-fotograafile mutiauku raha maksnud tellija talle kunagi andeks. Kui inimene ei unusta, vo\u0303ite olla ka kindlad, et see info ja\u0308a\u0308b kulutulena aastateks liikuma ja sita keerate te kokku tegelikult ainult iseendale."}, {"text_idx": "#000011", "text": "Kaupo Kikkas: hea fotokoolitaja leidmiseks tuleb vaeva na\u0308ha!"}, {"text_idx": "#000013", "text": "Kingispikker jo\u0303uluvanale \u2013 mida fotoso\u0303brale kingikotti panna"}, {"text_idx": "#000015", "text": "Eestlane sai u\u0308limainekal fotokonkursil kategooriavo\u0303idu"}, {"text_idx": "#000017", "text": "Esmaspa\u0308evast algas nutifoto konkurss \u201eKevad telefonis\u201c!"}, {"text_idx": "#000018", "text": "Fotograafi avalik kiri abieluranda so\u0303udvale so\u0303brale"}, {"text_idx": "#000019", "text": "33. Algajate segadus: milline fotokaamera osta?"}, {"text_idx": "#000020", "text": "KRIIS: Fotograafid ennustavad massilist tellimuste kadumist"}, {"text_idx": "#000021", "text": "Ta\u0308name, et liitusite meie uudiskirjaga."}]